[{"text_idx": "#000000", "text": "La nova centra gvidantaro de la Komunista Partio de C\u0302inio (KPC\u0302) estis elektita, dum la partio de pli ol 96 milionoj da membroj kaj la c\u0302ina popolo, kiun g\u0302i gvidas, ekiri en novan vojag\u0302on en la moderniga strebo de C\u0302inio."}, {"text_idx": "#000001", "text": "Xi Jinping estis unuanime elektita kiel g\u0302enerala sekretario de la 20a Centra Komitato de la KPC\u0302 en la unua plena sesio de la komitato okazinta dimanc\u0302e. Li ankau\u0306 estis nomumita kiel prezidanto de la Centra Milita Komisiono de la KPC\u0302."}, {"text_idx": "#000002", "text": "En aprilo, Xi estis elektita per unuanima voc\u0302dono kiel la delegito al la 20a Nacia Kongreso de la KPC\u0302 en la elekta unuo de Guangxi-a Zhuang-etna Au\u0306tonoma Regiono, kaj sabate li ankau\u0306 estis unuanime elektita membro de la nova Centra Komitato de la KPC\u0302."}, {"text_idx": "#000005", "text": "La sesio aprobis la sekretarion, vicsekretariojn kaj membrojn de la Konstanta Komitato de la Centra Komisiono por Disciplina Inspektado de la KPC\u0302 elektitajn en la unua plena sesio de la 20a Centra Komitato de la KPC\u0302."}, {"text_idx": "#000006", "text": "La nova centra gvidantaro estis elektita kiel la granda transformo en la unua jardeko de la nova epoko ekde la 18a Nacia Kongreso de la KPC\u0302, kiu markas \"mejlos\u0302tonon\" en la historio de la partio, de la C\u0302ina Popola Respubliko, de reformado kaj malfermo, de la disvolvig\u0302o de socialismo, kaj de la disvolvig\u0302o de la c\u0302ina nacio."}, {"text_idx": "#000007", "text": "Fronte al situacio de senekzempla komplekseco kaj riskoj kaj defioj, Xi, kun granda vizio, gvidis la tutan partion, la tutan armeon kaj la c\u0302inan popolon kun c\u0302iuj etno-grupoj renkonti obstaklojn kaj malfacilaj\u0302ojn antau\u0306en kun firma konfido, gajnante ilian elkoran subtenon kaj amon."}, {"text_idx": "#000008", "text": "Estas la atendo de la tempoj konservi la longtempan stabilecon de la kerno de la Centra Komitato kaj de la partio entute."}, {"text_idx": "#000010", "text": "Ekde frua periodo de 2022, Xi komencis serc\u0302i konsilojn de aliaj membroj de la Konstanta Komitato de la Politika Buroo pri kiel interkonsilig\u0302i kaj determini kandidatojn por nova centra gvidado."}, {"text_idx": "#000011", "text": "La 24an de marto c\u0302i-jare, la Konstanta Komitato de la Politika Buroo de la 19a Centra Komitato de la KPC\u0302 okazigis kunvenon, preziditan de Xi, kaj adoptis planon lau\u0306 rekomendo de la kandidatoj por la centra gvidantaro."}, {"text_idx": "#000012", "text": "Inter la rekomendataj principoj, oni asertis, ke la kerna pozicio de la gvidantaro de la KPC\u0302, kaj la au\u0306toritato de la Centra Komitato kaj g\u0302ia centralizita, unuiga gvidado devas esti decideme subtenataj. Kandidatoj devas esti dedic\u0302itaj, senpartiaj kaj justaj."}, {"text_idx": "#000014", "text": "La Centra Komitato de la KPC\u0302 diris, ke kandidatoj devas havi firman politikan fidon kaj esti lojalaj al la KPC\u0302, kaj konservi \"altan gradon de konformeco kun la Centra Komitato de la KPC\u0302 kun kamarado Xi c\u0302e la kerno\"."}, {"text_idx": "#000015", "text": "Somere de 2022, provincaj gvidantoj estis alvokitaj al Pekino por interparolo en la gvida kunmetaj\u0302o Zhongnanhai."}, {"text_idx": "#000016", "text": "Post studado pri la nomlistoj de tiam aktuala gvidantaro kaj ministeriaj/provincaj gvidantoj, tiu c\u0302i oficisto havis unu-kontrau\u0306-unu sesion kun altranga gvidanto pri rekomendoj por kandidatoj de la nova gvidantaro."}, {"text_idx": "#000017", "text": "Jen unu ekzemplo kiel unu-kontrau\u0306-unu interparolo ludis rolon en la rekomendo de gvidaj kandidatoj."}, {"text_idx": "#000018", "text": "Ekde aprilo, Xi persone parolis kun 30 altrangaj gvidantoj por serc\u0302i iliajn opiniojn. De aprilo g\u0302is julio, ankau\u0306 aliaj altrangaj gvidantoj de la KPC\u0302 ankau\u0306 serc\u0302is konsilojn de 318 altrangaj kadroj kaj altrangaj armeaj oficiroj."}, {"text_idx": "#000019", "text": "\"Ekzistis neniu tempolimo por la konversacio, nek estis limo por la nombro da personoj rekomenditaj,\" diris oficisto c\u0302eestanta unu-kontrau\u0306-unuan babiladon. \"Ni povas rekomendi iun ajn, kiun ni opinias elstara kaj kompetenta... Ni povas esti malfermaj kaj honestaj lau\u0306 niaj opinioj.\""}, {"text_idx": "#000020", "text": "Xi iam emfazis, ke la politika integreco devas esti subtenata kiel la c\u0302efa kriterio dum elektado de la nova centra gvidantaro de la KPC\u0302. \"Ni devas esti striktaj kun oficialuloj pri ilia politika konscio kaj pura regado,\" Xi emfazis."}, {"text_idx": "#000022", "text": "Oficialuloj partoprenantaj en unu-kontrau\u0306-unu sesio konsentis, ke membroj de la nova centra gvidantaro devas havi firmajn politikajn kredojn kaj esti lojalaj al la partio. La preteco preni respondecojn, la kurag\u0302o dau\u0306rigi la batalon, kaj la kapablo gvidi la modernigan veturadon estas c\u0302iuj gravaj konsideroj por multaj kamaradoj, kiam oni rekomendas kandidatojn."}, {"text_idx": "#000023", "text": "Pri la konsistaj principoj kaj plano de la nova centra gvidantaro, Xi inters\u0302ang\u0302is opiniojn kaj interkonsilig\u0302is kun aliaj membroj de la Konstanta Komitato de la Politika Buroo de la 19a Centra Komitato de la KPC\u0302."}, {"text_idx": "#000024", "text": "Post kiam komenca plano estis ellaborita, Xi denove serc\u0302is konsilojn de membroj de la Konstanta Komitato de la Politika Buroo de la Centra Komitato de la KPC\u0302, membroj de la Politika Buroo de la Centra Komitato de la KPC\u0302 kaj membroj de la Sekretariejo de la Centra Komitato de la KPC\u0302. La s\u0302minkoplano de la nova centra gvidantaro poste estis proponita."}, {"text_idx": "#000025", "text": "La rekomenditaj planoj por la kandidatoj de la Konstanta Komitato de la nova Centra Komisiono pri Disciplina Inspektado kaj la membroj de la nova Centra Milita Komisiono ankau\u0306 estis proponitaj al la Centra Komitato de la KPC\u0302 post respektiva interkonsilig\u0302o."}, {"text_idx": "#000026", "text": "La 28an de septembro, surbaze de la sugestoj, la Konstanta Komitato de la Politika Buroo de la Centra Komitato de la KPC\u0302 studis kaj pridiskutis la proponon pri la konsisto de la nova centra au\u0306toritato. Unu tagon poste, la Politika Buroo de la Centra Komitato de la KPC\u0302 aprobis la proponon kaj decidis prezenti g\u0302in al la unuaj plenaj sesioj de la 20a Centra Komitato de la KPC\u0302 kaj la 20a Centra Komisiono pri Displina Inspektado de la KPC\u0302."}, {"text_idx": "#000027", "text": "Dum la interkonsilig\u0302o kaj opinipetado pri kandidatoj, iuj partiaj kaj s\u0302tataj gvidantoj, memorante la interesojn de la partio kaj la popolo kaj montrante fortan respondecon, proponis retirig\u0302on por lasi lokon al siaj pli junaj kolegoj."}, {"text_idx": "#000028", "text": "La dimanc\u0302a elekto okazis post kiam delegitoj al la 20a Nacia Kongreso de la KPC\u0302 sabate elektis novan Centran Komitaton de la KPC\u0302, kun 205 membroj kaj 171 alternaj membroj."}, {"text_idx": "#000029", "text": "Nova Centra Komisiono pri Displina Inspektado konsista el 133 membroj ankau\u0306 estis elektita c\u0302e la kongreso."}, {"text_idx": "#000030", "text": "Gvidante aliajn membrojn de la Konstanta Komitato de la Politika Buroo de la 20a Centra Komitato de la KPC\u0302 en renkontig\u0302o kun la gazetaro dimanc\u0302e, Xi urg\u0302is la membrojn de la KPC\u0302 resti en alte gardaj kaj resti sobraj kaj prudentaj antau\u0306 novaj defioj kaj provoj dum la antau\u0302eniro."}, {"text_idx": "#000031", "text": "Xi diris, \u201cNi devas certigi, ke la jarcenta partio farig\u0302u c\u0302iam pli vigla per memreformo kaj dau\u0306re estu la forta spino, sur kiu la c\u0302ina popolo povas c\u0302iam apogi sin.\u201d"}]